אנסמבל טרמולו

אנסמבל טרמולו הוא אנסמבל כלי הקשה ישראלי הפועל במסגרת מרכז טרמולו לאמנות כלי ההקשה בישראל, הממוקם בנתניה ופועל תחת חסותה של עיריית נתניה. הרפרטואר של האנסמבל כולל מוזיקה אמנותית, מוזיקת עולם, מוזיקה עממית עתיקה ומוזיקה עכשווית.<ref name=":1"></ref><ref name=":0"></ref>

== פעילות ==
האנסמבל החל את פעילותו בשנת 2015, שלוש שנים לאחר ייסודו של מרכז טרמולו לכלי הקשה בישראל, נתניה. המרכז כולל מאות כלי הקשה, חלקם מודרניים וחלקם כלים אותנטיים מכפרים בעולם.<ref></ref>

האנסמבל מוזמן בדרך קבע להופיע עם גופי התרבות המובילים בישראל - התיאטרון הקאמרי, התזמורת הפילהרמונית הישראלית, התזמורת הקאמרית הישראלית, התזמורת הסימפונית ירושלים, הקאמרטה הישראלית ירושלים,<ref></ref> התזמורת הסימפונית הישראלית ראשון לציון, חג המוזיקה הישראלית,<ref></ref><ref></ref> פסטיבל אבו גוש<ref></ref> ופסטיבל ישראל.<ref></ref>

אנסמבל טרמולו משתף פעולה גם עם מוזיקאים פופולריים כמו הדג נחש, בניה ברבי, אסתר רדא, דנה ברגר ומאיה אברהם.<ref name=":1" />

האנסמבל מופיע בעולם בפסטיבלים ובסדרות קונצרטים. בין השאר הופיע האנסמבל בפסטיבלים החשובים בעולם לכלי הקשה: PASIC<ref></ref> (ארצות הברית, 2019) ו-TIPC (טאיוואן, 2023).

האנסמבל מעורב גם בפעילות חינוכית ותרומה לקהילה.<ref name=":0" /> בשנת 2018 הוזמן האנסמבל מטעם סל תרבות ארצי ליצור קונצרט מוסבר לתלמידים להיכרות עם המוזיקה הקלאסית בכלל ועם כלי הקשה בפרט. בקונצרט השתתפו מעל 50,000 תלמידים בישראל. האנסמבל מרכז את תחום כלי ההקשה במשרד החינוך.<ref></ref>
== חברי ההרכב ==
* תומר יריב - מנהל אמנותי ומייסד מרכז טרמולו, מלחין ומעבד יצירות לכלי הקשה. היה חבר בדואו כלי ההקשה פרקדו. בין השאר הופיע כסולן עם הפילהרמונית של ניו יורק, התזמורת הפילהרמונית של לוס אנג'לס, תזמורת האופרה של מינכן, התזמורת הלאומית של טאייואן, הפילהרמונית של תאילנד וכל תזמורות ישראל.<ref name=":2"></ref>
* דפנה סגל - שירתה בתזמורת צה"ל. ניגנה בשלישיית הוברמן, אנסמבל מיתר ואנסמבל סיסיליה. ניגנה עם התזמורת הקאמרית הישראלית והסימפונית הישראלית ראשון לציון, והשתתפה באופן קבוע בתזמורת הפילהרמונית הישראלית הצעירה. ניגנה בפסטיבל ישראל ובפסטיבל פליציה בלומנטל למוזיקה.<ref name=":2" />
* תומר גלילי - שירת בתזמורת צה"ל כראש סקציית כלי הקשה. הופיע עם אנסמבל מיתר, אנסמבל המאה ה-21, התזמורת הקאמרית הישראלית, התזמורת הפילהרמונית הישראלית, הקאמרטה הישראלית ירושלים והתזמורת הסימפונית הישראלית ראשון לציון.<ref name=":2" />
* ליאור טל - הופיעה כסולנית עם התזמורת הפילהרמונית הישראלית, התזמורת הלאומית לביב (אוקראינה), התזמורת הסימפונית ירושלים, התזמורת הסימפונית הישראלית ראשון לציון, התזמורת הקאמרית הישראלית, תזמורת נתניה הקאמרית הקיבוצית, והקאמרטה הישראלית ירושלים.<ref name=":2" />
* דניאל סולומונוב - הופיע כסולן עם התזמורת הפילהרמונית הישראלית, התזמורת הסימפונית ירושלים, התזמורת הקאמרית הישראלית, תזמורת נתניה הקאמרית הקיבוצית, הקאמרטה הישראלית ירושלים, אנסמבל מיתר, אנסמבל המאה ה-21 ,אנסמבל סולני תל אביב, אנסמבל מוזיקה נובה, הפרויקט הקאמרי הישראלי ואנסמבל פוליפוניה. שיתף פעולה עם מספר מקהלות: האנסמבל הקולי הישראלי, מקהלת העפרוני, מקהלת מבשרת ואנסמבל עלמה.<ref name=":2" />

== פרסים והוקרה ==
* פרס עדן פרטוש - בשנת 2017 קיבל האנסמבל את פרס עדן פרטוש לביצוע מצטיין מטעם משרד התרבות והספורט. הפרס ניתן על ביצוע היצירה "ציפייה ואבסורד" של דור פישר, בליווי התזמרות הקאמרית הישראלית ובניצוח אריאל צוקרמן.<ref></ref>
* פרס מפעל חיים על-שם דניאל בנימיני - בשנת 2021 זכה האנסמבל בפרס מפעל חיים מטעם משרד התרבות והספורט. בנימוקי השופטים נכתב שהאנסמבל הוא ייחודי בישראל ושביצועיו מתאפיינים ביצירתיות, בעומק ובהומור.<ref name=":0" />

== קישורים חיצוניים ==
* 
* [https://www.youtube.com/@Tremoloensemble אנסמבל טרמולו], באתר יוטיוב
* 

== הערות שוליים ==

קטגוריה:נתניה: תרבות
קטגוריה:נגני כלי הקשה ישראלים
קטגוריה:הרכבים קאמריים ישראליים